આ મહિને સુપ્રિમ કોર્ટમાંથી ઘણા મોટા અને ઐતિહાસિક ચૂકાદા આવશે. સુપ્રિમ કોર્ટના ચીફ જસ્ટીસ દીપક મિશ્રા 2 ઓક્ટોબરે રિટાયર થઈ જશે પરંતુ આ પહેલા તેઓ ઘણા ચર્ચિત કેસોની સુનાવણી કરશે. એવામાં તેમની આગેવાનીમાં ખંડપીઠે ઘણા મુદ્દાઓની સુનાવણી કરી જેના પર ચૂકાદા સુરક્ષિત રાખવામાં આવ્યા. હવે આ મોટા ચૂકાદા એક પછી એક આવી શકે છે. જે ચર્ચિત કેસોમાં સીજેઆઈ, દીપક મિશ્રા ચૂકાદા સંભળાવી શકે છે તેમાં આધાર, અયોધ્યા કેસ, સમલૈંગિકતા, સબરીમાલા મંદિર કેસ અને નોકરીમાં અનામત સહિત ઘણા મહત્વના કેસ શામેલ છે.